
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

от  ДИМИТЪР НИКОЛОВ НИКОЛОВ
КМЕТ на  ОБЩИНА БУРГАС
	
ОТНОСНО: Прекратяване на съсобственост чрез продажба на общинска идеална част от недвижим имот – УПИ ІІ-991, кв. 43 по плана на кв. Долно Езерово,              гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№ 94-01-16192/10/28.07.2015г. от Койка Кирова Папазова за прекратяване на съсобственост в УПИ ІІ-991, кв. 43 по плана на кв. Долно Езерово, гр. Бургас, чрез изкупуване дела на Община Бургас.
Съгласно нотариален акт № 130, т. VІІ, нот. д. 2355/08.10.1988г. заявителката е собственик на 755/770 кв.м идеални части от УПИ ІІ-991, кв. 43 по действащия план на кв. Долно Езерово, одобрен със Заповед №1194/20.09.1990г. на община Бургас.
Прецизно изчислена площта на УПИ ІІ-991 е в размер на 770 кв.м, видно от скица № 94-01-16192/22.08.2016г., издадена от ЦАУ „Долно Езерово“ при Община Бургас. По действашия план от 1990г., към имота са придадени 15 кв.м идеални части от бивш парцел пл.№228, в бивш кв.29, отреден „за нуждите на НХК“, съответен на нов УПИ І в нов кв.43, актуван с Акт №5223/12.09.2008г. за частна общинска собственост.
С Акт № 8540/13.09.2016г. за частна общинска собственост са актувани 15/770 кв.м. идеални части от УПИ ІІ-991, кв. 43 по плана на кв. Долно Езерово, гр. Бургас, целият с площ 770 кв.м, при граници: север – УПИ І, изток – улица, юг– улица, запад – УПИ ІІІ, отразен като ПИ с идентификатор 07079.825.393 с площ 773 кв.м в одобрената КК на гр. Бургас.	
Общинската идеална част от УПИ ІІ-991, кв. 43 по плана на кв. Долно Езерово, гр. Бургас не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от ЗОС, е възложено изготвяне на пазарна оценка на 15/770 кв.м. идеални части от УПИ ІI-991,кв. 43 по плана на кв. Долно Езерово, гр. Бургас, на лицензиран оценител, определена в размер на 547,00 (петстотин четиридесет и седем) лева, без ДДС.
Данъчната оценка на идеалната част от имота, предмет на продажба е 351,00лв/триста петдесет и един лева/.
Имотът е включен в годишната програма за управление и разпореждане с имоти за 2017г. на Община Бургас по чл.8, ал.9 от ЗОС. 
Ето защо и като взех предвид Решение на комисията, назначена с моя заповед № 2710/30.09.2016г., прието с Протокол от 01.12.2016г., което подкрепям изцяло, предлагам Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, с Решение по т.1 от проведеното на 28.06.2016г. заседание(Протокол №13),  да вземе следното 

Р Е Ш Е Н И Е :

[bookmark: _GoBack]Да се прекрати съсобствеността между Община Бургас и Койка Кирова Папазова, с постоянен адрес: гр. Бургас, чрез продажба на общинските идеални части, актувани с Акт №8540/13.09.2016г. за частна общинска собственост, представляващи 15/770 кв.м идеални части от УПИ ІІ-991, кв. 43 по плана на            кв. Долно Езерово, гр.Бургас, целият с площ 770 кв.м, при граници: север – УПИ І, изток – улица, юг– улица, запад – УПИ ІІІ, отразен като ПИ с идентификатор 07079.825.393 с площ 773 кв.м в одобрената КК на гр. Бургас, за сумата 547,00 (петстотин четиридесет и седем)лева, без ДДС.
	Приложение: Протокол от 01.12.2016г..; Експертна оценка; Искане с вх.№ 94-01-16192/10/28.07.2015г.; Нотариален акт №130, т. VІІ, нот. д. 2355/08.10.1988г.; Скица-извадка от ПУП-ПРЗ №94-01-16192/22.08.2016г.; Скица № 15-362693-25.07.2016г.; Акт за ЧОС № 8540/13.09.2016 г.; Данъчна оценка за имота.

